
	1.
	Noteikumu (grozījumu) projekts
17. Svītrot 20. punktu.
	Iebildums
Ar noteikumu projektu tiek svītrots noteikumu 20.punkts, kurā iekļauta pēc būtības konkrētās valsts nodevas samaksas kārtība (proti, atsauce uz normatīvo regulējumu, kas nosaka kārtību, kādā tiek iekasēta valsts nodeva).
Anotācijā kā pamatojums norādīts, ka "Dokumentu legalizācijas likuma 5.panta otrajā daļā ietvertais deleģējums Ministru kabinetam noteikt valsts nodevas apmēru, samaksas kārtību un atbrīvojumus no valsts nodevas ir jau paredzēts noteikumu Nr. 264 18., 19., 21. un 22. punktā." 
Norādām, ka, svītrojot noteikumu 20.punktu, attiecībā uz samaksas kārtību noteikumos paliek noteikts tikai brīdis, uz kuru valsts nodevai jābūt samaksātai (noteikumu 19.punkts), taču, neskatoties uz Dokumentu legalizācijas likumā ietverto deleģējumu, kas paredz Ministru kabinetam regulēt šīs valsts nodevas samaksas kārtību, noteikumi neietver nedz veidus, kādos konkrēto valsts nodevu ir iespējams samaksāt, nedz arī vairs pat atsauci uz citiem normatīvajiem aktiem, kas šo regulē (kā tas ir šobrīd noteikumu redakcijā). Tādējādi, mūsuprāt, noteikumu 20.punkts nav svītrojams.
Vienlaikus nav saprotama pie konkrētā pamatojuma anotācijā norādītā jēga - "Tāpat atbilstoši Dokumentu legalizācijas likumam par dokumentu legalizāciju tiek iekasēta valsts nodeva. Konsulārā atlīdzība par šo konsulāro pakalpojumu netiek iekasēta." Dokumentu legalizācijas likums nosaka vienīgi konkrētās valsts nodevas maksāšanas pienākumu un deleģējumu Ministru kabinetam noteikt ar valsts nodevu saistītus jautājumus. Tā ir tā pati valsts nodeva un turklāt no likuma regulējuma neizriet šīs valsts nodevas maksāšanas kārtība, saskaņā ar likumā noteikto tas ir nosakāms tieši Ministru kabineta noteikumos.
 
Piedāvātā redakcija
-
	Ingūna Runča (FM)

	2.
	Noteikumu (grozījumu) projekts
18. Izteikt 22. punktu šādā redakcijā:
	Iebildums
Noteikumu 22.punkts šobrīd spēkā esošajā redakcijā paredz, ka no konkrētās valsts nodevas samaksas atbrīvo saskaņā ar Latvijas Republikai saistošajiem starptautiskajiem līgumiem, valsts interesēs vai humānu apsvērumu dēļ uz personas argumentēta iesnieguma pamata. Veiktie grozījumi noteikumu 22.punktā vairs neparedz iesnieguma iesniegšanu.
Kā izriet no anotācijas, grozījumi veikti, lai "atbilstoši labas pārvaldības principiem tiktu mazināts administratīvais slogs privātpersonām."
Ņemot vērā, ka šobrīd, lai atbrīvotu no konkrētās valsts nodevas samaksas norādīto apsvērumu dēļ, bija nepieciešams personas iesniegums, turklāt vēl argumentēts, lūdzam noteikumu projekta anotācijā detalizētāk skaidrot, kas pa šo laiku ir mainījies, un kādi procesi/notikumi liecinās, ka personai nepieciešams/pienākas atbrīvojums no valsts nodevas samaksas minēto apsvērumu dēļ, jo argumentēts iesniegums turpmāk vairs nav paredzēts.
Piedāvātā redakcija
-
	Ingūna Runča (FM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Noteikumu projekta anotācijā norādīts, ka "Atbilstoši likumam “Par nodokļiem un nodevām” valsts nodevas apmērs nevar tiešā veidā tikt saistīts ar institūcijas veiktās darbības izmaksu segšanu, tādējādi šis likums ierobežo valsts nodevu apmēru, nesasaistot tās ar patiesajām iestāžu administratīvajām izmaksām."  No norādītā nav skaidrs, kā likums "Par nodokļiem un nodevām" ierobežo nodevas apmēru. No likumā iekļautās valsts nodevas definīcijas izriet, ka valsts nodevas mērķis ir personu darbību regulēšana (kontrolēšana, veicināšana, ierobežošana), līdz ar to par konkrētās valsts nodevas politiku atbildīgā iestāde nosaka šīs valsts nodevas likmi atkarībā no tā, kādu tā mērķi, paredzot tādu nodevu, vēlas sasniegt. Tādējādi anotācijā ietvertais apgalvojums nav patiess, lūdzam to precizēt.
Savukārt attiecībā uz anotācijā norādīto nākošajā teikumā iekļauto apgalvojumu "Vienlaikus likums neliedz valsts nodevas noteikt un iekasētos līdzekļus izmantot, lai kompensētu iestāžu administratīvās izmaksas" vēršam uzmanību, ka likums "Par nodokļiem un nodevām" vispār neregulē iekasēto līdzekļu (no valsts nodevām) izmantošanas mehānismu. No minētā likuma 13.panta pirmās daļas izriet, ka valsts nodevas iemaksājamas valsts budžetā, ja konkrētās nodevas likumā vai Ministru kabineta noteikumos nav noteikts citādi. Lūdzam precizēt norādīto apgalvojumu.
Piedāvātā redakcija
-
	Ingūna Runča (FM)

	4.
	Noteikumu (grozījumu) projekts
16. Izteikt 19. punktu šādā redakcijā:
	Priekšlikums
Lūdzam noteikumu projekta anotācijā paskaidrot grozījumu veikšanas nepieciešamību noteikumu 19.punktā.
Piedāvātā redakcija
-
	Ingūna Runča (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums
Lūdzam anotācijas 3.sadaļā kā n gadu norādīt 2023.gadu, attiecīgi projekta ietekmi uz budžetu atspoguļojot korektajās ailēs.
 
Piedāvātā redakcija
-
	Zinta Vilcāne (FM)



